Nutika raamatukoguhoidja väljakutse 2019
Kiri(2018)(261lk)
Autor: Kathryn Hughes
Tutvustus
Tina Craig täidab võimaluse korral kõik oma tunnid tööga ja on lisaks veel ka vabatahtlik heategevuspoes, et mitte olla oma õnnetus kodus. Kui ta vaatab läbi ühe kantud ülikonna taskuid, satub ta kätte vana kiri, mille ümbrik on pitseeritud ja postmark templita. Tina avab kirja ja loeb seda – otsus, mis muudab ta elu jäädavalt.
Billy Stirling teab, et ta on olnud rumal, ent loodab, et asju saab parandada. 4. septembril 1939 istub ta kirjutama kirja, mis peaks muutma ta elu. Seda see teebki … ja palju rohkem, kui ta suudab ette kujutada.
Ma nautisin seda lugemist väga. Elasin nii Tina kui ka Billy elule väga kaasa. Lugu on jaotatud kaheks. Ühe osa sündmused toimuvad minevikus, teise osa omad mitmeid aastaid hiljem.
Mulle meeldis see lugu väga, kuigi tegelaste elu polnud just kergete killast. Kurbusest ei tulnud selles loos puudust. Eks oli ka loos nii õnne kui ka armastust.
Ma usun, et see lugu jääb mulle kauaks ajaks meelde. Tina kui peategelane meeldis mulle väga. Vapper naine, kes andis endast kõik, et pidada vastu ja kunagi tulevikus oma eluga edasi minna. Eks valusad kogemused õpetavadki meid.
Tahan kindlasti mõnda selle autori raamatut veel lugeda. Miski nendes lugudes tõmbab sind endaga kaasa ja enne lahti ei lase, kui lõpplahendus on ennast sinu ees lahti rullunud.
Tegu on ajaloolise romaaniga ja osaliselt toimub tegevus sõja ajal. Mulle just sellised raamatud väga meeldivad.
Ootan pakkumisi sarnastele raamatutele, et neid siis järgmisena lugeda. Kes oskab midagi soovitada, siis võib julgelt pakkuda.
Soovitan ka teistele lugemiseks, kes seda veel teinud pole. Ma usun, et te ei pea oma otsust kahetsema, sest mina seda igatahes ei kahetse.